tartuNLP/wikipedia-smugri-20251201 huggingface dataset:
Achille Richard

Achille Richard (27. aprill 1794 Pariis – 5. oktoober 1852) oli prantsuse botaanik, mükoloog ja arst.
Ka tema isa Louis Claude Richard oli botaanik.
Achille Richard uuris nii sõnajalgtaimi, sammaltaimi, vetikaid, seeni kui ka seemnetaimi. Ta kirjeldas muu hulgas hulka käpalisi, sealhulgas ludiisiaid.
Ta oli Prantsuse Teaduste Akadeemia ja meditsiiniakadeemia liige.
Achille Richardi kirjeldatud taksonitele lisatakse autorilühend A.Rich..
Tauno Rinkinen

Tauno Rinkinen (hüüdnimi Tane; 23. juuni 1924 Sortavala – 3. veebruar 1993 Helsingi) oli Soome poksija.
Rinkinen oli kahekordne Soome meister kergekaalus (kuni 62 kg) aastatel 1947–1948.
Rinkinen osales 1948. aasta Londoni olümpiamängudel kergekaalus (kuni 62 kg), kuid kaotas oma kohtumise I ringis ja jäi edasisest medaliheitlusest välja.
Matti Tammelin

Matti Kalervo Tammelin (6. september 1926 Helsingi – 16. veebruar 1998 Turu) oli Soome poksija.
Tammelin sai Soome meistrivõistlustel 1950. aastal kergekaalus (kuni 62 kg) II koha ja 1951. aastal kergekaalus (kuni 60 kg) III koha.
Tammelin osales 1948. aasta Londoni olümpiamängudel sulgkaalus (kuni 58 kg), kuid kaotas oma kohtumise I ringis ja jäi edasisest medaliheitlusest välja.
Lauri Kaldoja

Lauri Kaldoja (sündinud 5. jaanuaril 1987 Tartus) on eesti näitleja ja muusikaline kujundaja.
Haridus.
Ta lõpetas 2006. aastal Nõo Reaalgümnaasiumi ja 2010. aastal Eesti Muusika- ja Teatriakadeemia lavakunstikooli (24.lend). 
Töökohad.
Kuni 2013. aastani töötas ta Rakvere Teatris näitlejana. Pärast seda oli vabakutseline. Alates 2019. aastast on Eesti Draamateatri audiovisuaalala juhataja. 
Loominguline tegevus.
Lauri Kaldoja on osalenud ka filmides („Free Range. Ballaad maailma heakskiitmisest”, 2013, „Portugal”, 2018) ja sarjades ning andnud välja kaks luulekogu: „Panoptikoni“ (2015) ja „Vesseli“ (2017). Ta on loonud helikujundusi näitustele (Peeter Lauritsa fotonäitus „Logos &amp; Mythos”, Arthur Arula installatsioon „Mute Swan”, 2013). Koos Maria Lee Liivakuga on ta kirjutanud libreto Tõnu Kõrvitsa ooperile „Liblikas” (2013).
Tõeline teras

"Tõeline teras" (inglise keeles "Real Steel") on 2011. aastal esilinastunud Ameerika Ühendriikide ulmefilm. Linateos põhineb Richard Mathesoni novellil "Steel" (1956). 
Filmi lavastas Shawn Levy. Peaosi mängivad Hugh Jackman, Dakota Goyo ja Evangeline Lilly. Film valmis ettevõttes DreamWorks Pictures.
Filmi tegevus toimub tulevikus, kui traditsiooniline poks pole enam populaarne ja inimeste asemel võistlevad poksiringis robotid. Hugh Jackman kehastab filmis Charlie Kentonit, kes viib omaprogrammeeritud roboti robotpoksijate maailmameistri selgitamise matšini. Ühtlasi käsitleb film Charlie suhteid oma poja Maxiga, kelle ema on surnud ning kelle kasvatamise õigus läheb Maxi tädile ja onule.
Filmi ülemaailmne esilinastus toimus 6. septembril 2011 Pariisis. USA-s esilinastus film 2. oktoobril 2011 Los Angeleses, Austraalias 6. oktoobril ja Kanadas 7. oktoobril. Esialgu oli avamine plaanitud 18. novembrile, aga toodi varasemaks, et vältida konkurentsi "Videviku" saaga järjekordse filmiga "".
"Tõelise terase" tootmiskulud olid 110 miljonit USA dollarit. Film teenis need kiiresti tagasi. Juba 11. novembriks 2011 oli film sisse toonud üle 206 miljoni dollari. Oma esilinastusnädalal jõudis "Tõeline teras" kõige vaadatavamate filmide edetabeli tippu 11 riigis, sealhulgas USA-s ja Jackmani kodumaal Austraalias.
Kriitikud on filmi hinnanud üldiselt keskpäraseks või kergelt positiivseks. Saidil Rotten Tomatoes on seda filmi hinnanud 190 inimest, kellest 59% suhtusid filmi soosivalt. Keskmine hinnang filmile kümnepallisüsteemis oli 5,8. Metacritic koostas keskmise hinde 34 filmikriitiku hinnangu põhjal ja sai 56. Umbes samalaadsed on ka olnud USA juhtivate ajakirjandusväljaannete filmikriitikute hinnangud.
Videomänge tootev ettevõte Jump Games on filmi põhjal tootnud kaklusmängu.
Mänguasju tootev ettevõte Jakks Pacific, mis on 21. sajandil tugevasti laienenud, on filmis näidatud viiest tähtsamast robotist teinud mänguasja.
Juba 2011. aasta aprillis teatas DreamWorks, et valmistub filmile järge tootma.
Jorma Taipale

Jorma Kalevi Taipale (sündinud 15. aprillil 1949 Helsingis) on Soome endine poksija.
Taipale oli II keskkaalus (kuni 75 kg) kokku kahekordne Soome meister aastatel 1973 ja 1975. Ta sai Soome meistrivõistlustel II keskkaalus (kuni 75 kg) II koha 1982. aastal ning III koha aastatel 1971 ja 1976.
Taipale osales 1976. aasta Montréali olümpiamängudel II keskkaalus (kuni 75 kg), kuid kaotas oma kohtumise I ringis hilisemale hõbemedalivõitjale Rufat Riskijevile (Nõukogude Liit) ja jäi edasisest medaliheitlusest välja.
Biotransformatsioon

Biotransformatsioon ehk biokonversioon (inglise "biotransformation", "bioconversion") on keemilise ühendi koostise muutmine organismide või nendest saadud ensüümide abil. 
Biotransformatsioon hõlmab ka bioloogilise lagunemise ehk biodegradatsiooni.
Pentti Saarman

Pentti Aarne Saarman (28. juuli 1941 Vanaja, Häme lään – 23. juuni 2021) oli Soome poksitreener ja poksija.
Saarman oli I kergekeskkaalus (kuni 63,5 kg) Soome meister 1970. aastal ning sai 1968. aastal II koha ja 1972. aastal III koha.
Saarman osales ühe korra Eesti NSV – Soome sõpruskohtumistel ja võitis oma kohtumise 1969. aasta täiendaval sõpruskohtumisel.
Saarman osales 1972. aasta Müncheni olümpiamängudel I kergekeskkaalus (kuni 63,5 kg), kuid kaotas oma kohtumise I ringis ja jäi edasisest medaliheitlusest välja. 
Saarman tegutses hiljem poksitreenerina.
Dalnegorski linnaringkond

Dalnegorski linnaringkond (1997. aastani "Dalnegorski rajoon") on 2. järgu haldusüksus Venemaal Kaug-Ida föderaalringkonnas Primorje krai idaosas.
Defoliandid

Defoliandid (inglise "defoliants") on taimelehtede enneaegset varisemist (defoliatsiooni) ja seetõttu taimede kasvu lõppemist põhjustavad keemilised preparaadid.
Kui defoliandid põhjustavad taimelehtede varisemist, siis herbitsiidide eesmärk on tavaliselt kogu taim hävitada või pärssida taimekasvu.
Saastaärastus

Saastaärastus ehk saastast puhastamine ehk kahjutustamine (inglise "decontamination") on kahjulike (nt radioaktiivsete) ainete eemaldamine saastatud objektilt pesemisega, kemikaale kasutades, mehaaniliselt kõrvaldades vm viisil. 
Saastaärastust tehakse nt maa-alalt, inimeselt.
Kõrghoone kuningas

"Kõrghoone kuningas" on Eesti trepijooksuvõistlus, mida peetakse alates 1999. aastast Päästeameti korraldusel.
Võistlusel joostakse osalise päästjavarustusega (umbes 22 kg) kõrghoone tippu. Võistluse võidab osaleja, kes suudab raja kõige kiiremini läbida. Et tegemist on suure füüsilise pingutusega, julgestavad võistlust ka kiirabiarstid.
Ң

Ң (ң) on kirillitsa täht, mida kasutatakse baškiiri, hakassi, kalmõki, kasahhi, kirgiisi, tatari ja tõva keeles. 
See hääldub enamasti velaarse nasaalina [ŋ]. Eesti kirjas vastab sellele täheühend ng.
Ӈ

Ӈ (ӈ) on kirillitsa täht, mida kasutatakse eveeni, evengi, itelmeeni, Kildini saami, korjaki, handi, mansi, neenetsi, nivhi ja tšuktši keeles. 
See hääldub enamasti helilise velaarse nasaalina [ŋ]. Eesti kirjas vastab sellele täheühend ng.
Satka

Satka (vene "Сатка") on linn Venemaa Tšeljabinski oblastis. Asub Bolšaja Satka jõe ääres. 
1937 sai linnaõigused.
Hugh Jackman

Hugh Michael Jackman (sündinud 12. oktoobril 1968 Sydneys Austraalias) on Austraalia näitleja ja produtsent, kes on teinud kaasa filmides, muusikalides ja telesarjades. 
Jackman on saanud rahvusvahelist tunnustust oma rollide eest suurtes linateostes, kus ta on mänginud superkangelast, ajaloolisi, romantilisi tegelasi. Ta on tuntud pikaealise rolli Wolverini poolest filmides "X-mehed", aga ka peaosatäitjana sellistes filmides nagu "Kate &amp; Leopold", "Van Helsing", "The Prestige", "Australia", "Real Steel", "Les Misérables", "Prisoners". Rolli eest filmis "Les Misérables" kandideeris ta 2013. aastal oma esimesele Oscarile parima näitleja kategoorias ja Kuldgloobusele parima muusikali- või komöödianäitleja kategoorias. Ta on tegutsenud ka laulja, tantsija ja muusikalinäitlejana ning on võitnud Tony auhinna rolli eest muusikalis "The Boy from Oz".
Kolm korda on ta olnud õhtujuht Tony auhinnagalal ja neist ühe eest võitnud Emmy. Jackman oli ka õhtujuht 81. Oscari-galal 22. veebruaril 2009.
Isiklikku.
Jackman abiellus Deborra-Lee Furnessiga 11. aprillil 1996 St. Johnis Toorakis. Nad tutvusid Austraalia telesaates "Correlli". Jackman disainis ise Furnessi kihlasõrmuse ja nende mõlema abielusõrmused, kuhu on graveeritud sanskriti keeles "Om paramar mainamar", mis tähendab "me pühendame oma liidu suuremale võimule". Furnessil oli kaks nurisünnitust, mispeale paar adopteeris kaks last: Oscar Maximilliani ja Ava Elioti.
Charles Glover Barkla

Charles Glover Barkla (7. juuni 1877 Widnes – 23. oktoober 1944 Edinburgh) oli Suurbritannia füüsik, Nobeli auhinna laureaat.
1917. aastal sai ta karakteristliku röntgenikiirguse avastamise eest Nobeli füüsikaauhinna.
Charles Barkla õppis Liverpooli ülikoolis matemaatikat ja füüsikat, lõpetas ülikooli füüsika erialal 1898. aastal ning hiljem omandas magistri- ja doktorikraadi.
1899. aastal asus Barkla tööle Cambridge'i ülikooli Trinity College'i Cavendishi laboratooriumis Joseph John Thomsoni käe all. Ta töötas ka Liverpooli ülikoolis ja Londoni Kings College'is. 1913. aastast kuni surmani oli ta Edinburghi ülikooli loodusteaduse professor.
Charles Barkla uuris eelkõige röntgenikiirgust. Muu hulgas sõnastas ta seadused röntgenikiirguse hajumise ja tahke keha läbimise kohta, uuris sekundaarsete röntgenikiirte käitumist, avastas röntgenikiirguse polarisatsiooni ja arendas röntgenspektroskoopiat.
Hannu Vuorinen

Hannu Sakari Vuorinen (18. jaanuar 1959 Helsingi – 19. august 2016 Helsingi) oli Soome poksija.
Vuorinen oli I kergekeskkaalus (kuni 63,5 kg) kokku kahekordne Soome meister aastatel 1983–1984 ning sai aastatel 1978–1979 III koha ja 1980. aastal II koha.
1984. aasta suveolümpiamängudel Los Angeleses kaotas ta teises ringis mehhiklasele Ostavio Roblesele.
Vuorinen poksis novembrist 1988 kuni aprillini 1990 elukutselisena. Ta pidas kokku 8 kohtumist ning võitis neist 6 (neist 4 nokaudiga) kohtumist, kaotas 1 kohtumise ning 1 kohtumine jäi viiki.
Markku Sarasto

Markku Sarasto (sündinud 1962 Riihimäel) on Soome endine poksija. Ta võistles harrastajana 80 korda ning võitis neist 74 ja kaotas 6 kohtumist.
Sarasto oli 1982. aastal Soome meister kukk-kaalus (kuni 54 kg) ning sai Soome meistrivõistlustel kukk-kaalus (kuni 54 kg) 1981. aastal ja sulgkaalus (kuni 57 kg) 1984. aastal III koha.
Sarasto osales 1981. aastal Tamperes 24. Euroopa meistrivõistlustel kukk-kaalus (kuni 54 kg), kuid kaotas veerandfinaalis hilisemale kuldmedalivõitjale ja Euroopa meistrile Viktor Mirošnõtšenkole (Nõukogude Liit) ja jäi edasisest medaliheitlusest välja. Ta osales 1982. aastal Münchenis 3. maailmameistrivõistlustel poksis kukk-kaalus (kuni 54 kg), kuid kaotas II ringis ja jäi edasisest medaliheitlusest välja.
Paavo Roininen

Paavo Henno Roininen (hüüdnimega "Pivo"; 24. juuli 1935 Utajärvi – 10. oktoober 2022) oli Soome poksija.
Roininen oli kokku kolmekordne Soome meister – kärbeskaalus (kuni 51 kg) 1958. aastal, kukk-kaalus (kuni 54 kg) 1959. aastal ja sulgkaalus (kuni 57 kg) 1961. aastal. Ta sai kärbeskaalus (kuni 51 kg) 1958. aastal III koha.
Roininen osales kaks korda Eesti NSV – Soome sõpruskohtumistel ning võitis oma kohtumise 1958. aastal ja kaotas oma kohtumise 1960. aastal.
Roininen osales 1959. aastal Luzernis 13. Euroopa meistrivõistlustel kukk-kaalus (kuni 54 kg), kuid kaotas II ringis oma kohtumise hilisemale 1960. aasta Rooma olümpiamängude hõbemedalivõitjale Primo Zamparinile (Itaalia) ja jäi edasisest medaliheitlusest välja. Ta osales 1960. aasta Rooma olümpiamängudel kukk-kaalus (kuni 54 kg), kuid kaotas I ringis oma kohtumise ja jäi edasisest medaliheitlusest välja.
Alma Vaarman

Alma Vaarman (ka Alma Vaarman-Silber; 9. september 1902 Tallinn – 20. detsember 1992 Tallinn) oli eesti kommunist.
Alma Vaarman oli illegaalse Eestimaa Kommunistliku Partei liige 1922. aastast ja illegaalse EKP III kongressi delegaat. 1922. aastal oli ta üks ELKNÜ I kongressi kuueteistkümnest osalejast. Nõukogude okupatsiooni perioodil olid nad koos Vladimir Kanguriga viimased veel elus olevad ELKNÜ I kongressi delegaadid ja "revolutsiooniveteranid".
Alma Vaarman oli aastatel 1922–1923 Töölisühisuste Kesknõukogu ja EKP Tallinna komitee liige. 
Ta vangistati illegaalse riigivastase poliitilise tegevuse eest Eestis 1923. aastal ja mõisteti selle eest viieks aastaks vangi. 
1929. aastal siirdus Vaarman salaja Nõukogude Liitu. Aastatel 1929–1931 õppis ta Moskva rahvusvahelises Lenini koolis, kus lõpetas kursuse kolme aasta asemel kahe aastaga. 1931. aastal esitas ta lõputöö teemal "EKP poliitika ja taktika maaküsimuse lahendamisel Eestis 1917–1919 aastail". Esines ettekandega Kominterni Poola-Balti Ländersekretariaadi istungil Mitzkevic-Kapsukase juhtimisel. Pärast seda suundus Krimmi. Kui ta sealt naasis, heideti ta EKP-st välja. Ennistati 1934. aastal kui eksikombel väljaheidetu. Aastatel 1931–1937 töötas ta Moskva teedeministeeriumis kaadriinspektorina. Aastatel 1935–1937 õppis ta Moskva kirjandusinstituudi eriosakonnas. 9. oktoobril 1937 arreteeriti ta Moskvas rahvusdemokraatia vastu suunatud aktsiooni käigus. 1946. aastal rehabiliteeriti ja naasis Eestisse. Aastatel 1946–1950 oli ta Tallinnas laotööline. 1950–1956 elas väljasaadetuna Krasnojarski krais. 1956–1957 oli ta Nõmme invaliididekodu majandusjuhataja. Läks 1957. aastal pensionile. Teenete eest Eesti kommunistlikus liikumises nimetati ta 1957. aastal personaalpensionäriks.
Alma Vaarman suri 1992. aastal ja on maetud Rahumäe kalmistule.
Walter Scott

Sir Walter Scott (15. august 1771 Edinburgh – 21. september 1832 Abbotsford, Roxburghshire) oli šoti kirjanik.
Ta oli inglise kirjanduse üks suurimaid esindajaid 19. sajandi alguses. Ta oli ajaloolise romaani žanri looja. Tema tuntumate teoste hulka kuuluvad "Waverley" (1814), "Rob Roy" (1817) ja "Ivanhoe" (1819).
Scott huvitus juba lapsepõlves Šotimaa ajaloost ning šoti poeetilistest legendidest ja rahvapärimustest. Scotti kirjanduslik tegevus jaguneb kahte perioodi. Esimesel perioodil (1795–1814) kirjutas ta peamiselt luulet (ballaade ja poeeme). Teisel perioodil (1814–1832) läks Scott üle proosale ning hakkas kirjutama ajaloolisi romaane.
Bardzragujn Humb

Bardzragujn Humb (armeenia keeles Բարձրագույն Խումբ; ka Hajastani Bardzragujn Humb) on Armeenia jalgpalli kõrgeim liiga. Liiga on loodud 1992. aastal.
Alates 1992. aastast on liiga meistriks tulnud üheksa klubiga. Edukaim klubi on 16 tiitliga FC Pjunik. Neli korda on võitnud Shirak ja Alashkert.
UEFA koefitsiendi järgi oli Armeenia liiga perioodil 2019–2024 Euroopa jalgpalli kõrgliigade seas tugevuselt 36. kohal.
Klubid.
Hooajal 2024–25 mängivad liigas järgmised klubid:
Copa del Rey

Copa del Rey ('kuninga karikas') on Hispaania klubijalgpalli karikavõistlused. Karikavõitja saab õiguse osaleda UEFA Euroopa Liigas.
Copa de Su Majestad el Rey de Fútbol, tuntud kui Copa del Rey või La Copa, on iga-aastane jalgpalliturniir, kus osalevad parimad Hispaania klubid. Turniiri peetakse väljalangemismängude süsteemis ning seda korraldab Hispaania kuninglik jalgpalliliit.
Praegune meister on Real Betis, kes alistas 23. aprillil 2022 toimunud finaalmängus Valencia. Enim kordi on Hispaania karika võitnud FC Barcelona (kokku 31 võitu).
Ajalugu.
Copa del Rey loodi 1903. aastal ja selle aluseks võeti aasta varem peetud Copa de la Coronación, mis on vanim üleriigiline jalgpalliturniir Hispaanias.
Kuigi ajalooliselt oli võistluse nimi Campeonato de España, siis aastate jooksul on selle nimi vahetunud vastavalt sellele, kes on parajasti Hispaania riigipea – tavaliselt annab võitjatele karika kätte just riigipea. Aastatel 1903–1932 kandis turniir nime Copa de Su Majestad el Rey, 1932–1936 Copa de Su Excelencia el Presidente de la República, 1939–1976 Copa de Su Excelencia el Generalísimo ja alates hooajast 1976/77 uuesti Copa de Su Majestad el Rey.
Ameerika lühikarvaline kass

Ameerika lühikarvaline kass on Põhja-Ameerikas levinud kassitõug.
Kiievi FK Dõnamo

Kiievi Dünamo või ukrainapäraselt Dõnamo Kõjiv (ukraina "ФК «Динамо» Київ") on Ukraina jalgpalliklubi, mille kodulinn on Kiiev. Klubi mängib Ukraina jalgpalli kõrgliigas.
Ajalugu.
Klubi asutati 1927. aastal. Alates 1936. aastast on klubi mänginud algul Nõukogude ja hiljem Ukraina kõrgeimas liigas. Klubi edukaimaks perioodiks peetakse aega, kui treener oli Valeri Lobanovskõi.
Nende kodustaadioniks on Kiievi olümpiastaadion.
Breitenfeldi lahing (1642)

Breitenfeldi lahing oli Kolmekümneaastase sõja ajal 2. novembril (vkj 23. oktoobril) 1642 Rootsi ja Keisririigi vägede vahel Leipzigi lähedal Breitenfeldis peetud lahing. 
Üksteist aastat varem oli samas kohas toimunud esimeses Breitenfeldi lahingus Gustav II Adolfi juhitud Rootsi armee saanud tähtsa võidu varem võitmatuna püsinud feldmarssal krahv Johann t’Serclaes von Tilly üle.
Teine Breitenfeldi lahing leidis aset feldmarssal Lennart Torstensoni juhitud Rootsi vägede, kes olid mõni päev varem asunud piirama Leipzigit, ning neile järgnenud keiserliku väe vahel. Keisririigi väge juhatasid keiser Ferdinand III vend ertshertsog Leopold Wilhelm ning kindralfeldmarssal Ottavio Piccolomini.
Keiserlik armee sai suurte kaotuste osaliseks: hukkunute või haavatutena langes rivist välja 15 000 meest, 5000 meest võeti vangi. Samuti kaotati kõik 46 suurtükki. Rootsi väed kaotasid hukkunute või haavatutena 4000 meest.
Võit Breitenfeldi lahingus võimaldas Rootsil okupeerida Saksimaa.
Breitenfeldi lahing

Saksamaal Leipzigi lähedal asuva Breitenfeldi küla ning rüütlimõisa lähedal peeti kaks olulist Kolmekümneaastase sõja lahingut:
Washingtoni monument

Washingtoni monument (inglise keeles "Washington Monument") on Ameerika Ühendriikide esimese presidendi George Washingtoni mälestusmärk (obelisk) USA pealinnas Washingtonis National Mallis. 
Monumendi kõrgus on 169 meetrit. See on valmistatud marmorist, graniidist ja gneisist.
Monumendi ehitus algas nurgakivi panekuga 4. juulil 1848, kuid ehitus katkes 1854. Ehitus jätkus 1877 ja monument valmis alles päiskivi panekuga 6. detsembril 1884. Monument pühitseti 21. veebruaril 1885 ja avati ametlikult 9. oktoobril 1888. Vahepealne paus tuli sellepärast, et algul lõppes raha otsa ja siis toimus kodusõda. Kerge muutus marmori värvis näitab, kus ehitus pooleli jäi. See asub 46 m kõrgusel ehk 27% kõrgusel obeliski pikkusest.
Monumendi arhitekt 1840. aastatel oli Robert Mills, aga kui ehitust pärast pausi jätkati, siis tehti tema projekt oluliselt ümber.
Washingtoni monument oli maailma kõrgeim ehitis Eiffeli torni valmimiseni Pariisis 1889. aastal. Enne Washingtoni monumenti oli maailma kõrgeim ehitis Kölni katedraal, mis on 157 m kõrge.
Tänapäevani on Washingtoni monument maailma kõige kõrgem kiviobelisk. Texases asuv San Jacinto monument on küll 3,6 m kõrgem, aga see pole tehtud kivist, vaid raudbetoonist. Pyongyangis asuv Juche idee monument on samuti vähem kui meetri võrra kõrgem, aga selle ülemised 20 meetrit pole kivist, vaid metallist.
Monumendi sisemuses on trepp, millel on 897 astet ja 50 madet. Lisaks on seal lift, mida esialgu kasutati ehitusmaterjali tõstmiseks, aga hiljem kohandati turistide veoks. Esialgu sõitis lift auru jõul ja tõusis tippu 20 minutit. Lifti lubati üksnes mehi, sest selles sõitmist peeti ohtlikuks, naised ja lapsed pidid trepist ronima. Tänapäeval tõuseb lift tippu 70 sekundit ja trepp on külastajatele suletud, sest vandaalid kipuvad seintele sodima ja trepikojas olevaid mälestuskive lõhkuma.
23. augustil 2011 sai monument 5,8-magnituudises Virginia maavärinas kahjustada ja suleti. Pärast 15 miljonit USA dollarit maksnud remonti avati monument taas külastajatele 12. mail 2014.
Arthur Koestler

Arthur Koestler (5. september 1905 Budapest – 3. märts 1983 London) oli Ungari juudi päritolu Briti kirjanik ja psühholoog.
Kirjanduslooming.
Tema kõige tuntum teos on romaan "Darkness at Noon" ("Keskpäevapimedus", 1940), mis avab Nõukogude Liidus 1930. aastatel toimunud poliitiliste kohtuprotsesside psühholoogilisi mehhanisme. Seda teost peetakse üheks 20. sajandi parimaks poliitiliseks romaaniks.
Teaduslooming.
Koestler kirjutas terve rea teadusküsimusi käsitlevaid raamatuid. Nende seas on tähelepanuväärsed loovuse mehhanismi teemaline teos "The Act of Creation" (1964) ning keha ja vaimu dualismi vastane "The Ghost in the Machine" (1967).
Rasun Anterselva vald

Rasen-Antholz (itaalia: "Rasun-Anterselva") on vald Põhja-Itaalias Trentino-Alto Adige maakonnas Bolzano provintsis.
Rasen-Antholzi kõrgus merepinnast on 1030 meetrit. Asustustihedus on keskmiselt inimest ruutkilomeetri kohta. 2011. aasta juuni seisuga rääkis 98,40% elanikest emakeelena saksa keelt, 1,16% itaalia keelt ja 0,44% ladiini keelt.
Rasen-Antholz piirneb järgmiste omavalitsusüksustega: Bruneck, Gsies, Olang, Percha, Sand in Taufers, Sankt Jakob in Defereggen (Austria), Welsberg-Taisten.
Loodus.
Rasen-Antholzi asub 24,92 ha pindalaga Raseni turbaraba ("Rasner Möser / torbiera di Rasun") biotoop.
Olang orus asuva Rasen-Antholz kirdeosas, 1650 meetri kõrgusel merepinnast, asub Anterselva järv.
Vald laiub piki Antholzi orgu, suurema Pusteri oru põhjapoolsemat osa. Kirdes viib 2050m kõrgusel olev Stalleri sadula mäekuru Defereggeni orgu Ida-Tiroolis Austrias. Antholzi orgu piiravad Rieserferneri grupi mäed põhjas ja Villgrateni mäed idas, mõlemad on Kõrg-Tauerni mäeaheliku osa Kesk-Ida-Alpides. Tuntumad tipud on Hochgall 3436m kõrgusel ja Wildgall (Collaspro) 3273m kõrgusel, samuti Ohrenspitzeni massiiv 3101m kõrgusel kirdes. Suur osa põhja- ja läänepoolsetest mäeahelikest kuuluvad 1988. aastal loodud Rieserferner-Ahrni loodusparki. Antholzi oja voolab läbi oru Antholzi järvest (Antholzer See/Lago di Anterselva) kuni suubumiseni Rienzi (Rienza) jõkke Olangis.
Haldusjaotus.
Rasen-Antholz halduspiirides asuvad järgmised asulad: Antholz-Mittertal/Anterselva di Mezzo, Antholz-Obertal/Anterselva di Sopra, Antholz-Niedertal/Anterselva di Sotto, Neunhäusern/Nove Case, Niederrasen/Rasun di Sopra, Oberrasen/Rasun di Sotto (halduskeskus).
Ajalugu.
Hallstatti kalmistu arheoloogilised leiud Niederraseni lähedal tähendavad piirkonna asustust juba rauaajal. 15. aastal eKr vallutas tänapäeva Tirooli Rooma keisririik. 590. aasta paiku asusid piirkonda hertsog Tassilo I juhtimisel bajuvaarid.
Rasenit on esmamainitud 1050. aasta dokumendis, kohalikud Raseni isandad teenisid Tirooli krahve "ministeriaalidena" alates 13. sajandist. Nad elasid Altraseni lossis, mida on esmamainitud aastal 1210. Krahv Meinhard II loovutas selle aastal 1259 oma abikaasale Elisabethile. Vahepeal püstitasid Raseni isandad Neuraseni lossi, mis läks aastal 1342 Brixeni piiskoppidele.
Pärast Meinhardiinidest krahvide hääbumist aastal 1500 sai Tiroolist kui tervikust Habsburgide monarhia kroonimaa.
Sport.
Rasun Anterselvas asub Südtirol Arena, kus toimuvad regulaarselt laskesuusatamise maailma karikasarja etapid. Viis korda (1975, 1976, 1983, 1995 ja 2007) on Anterselvas toimunud ka laskesuusatamise maailmameistrivõistlused.
531

531 (DXXXI) oli 6. sajandi 31. aasta.
Kiltsi mõis (Ridala)

Kiltsi või Valgevälja mõis (saksa keeles "Weissenfeld") oli rüütlimõis Ridala kihelkonnas Läänemaal. Tänapäeval jääb kunagine mõis Lääne maakonda Haapsalu linna territooriumile.
Ajalugu.
Kiltsi mõisa on esmamainitud 1323. aastal kui "Alba Curia". 16. sajandil kuulus mõis Gilsenitele, kelle järgi sai Kiltsi ka oma eestikeelse nime.
1871. aastal omandas mõisa Karl von Hunnius. Hunniustele kuulus mõisasüda 1939. aastani.
Mõisakompleks.
Tõenäoliselt 14.–15. sajandil rajati mõisakeskusse Kiltsi vasallilinnus, mis sai tõenäoliselt Liivi sõjas kannatada. 17. sajandi alguses ehitati linnus ümber renessanss-stiilis kahekorruseliseks mõisahooneks, säilitades siiski hoone keskaegse mahu ja kuju. Härrastemajale lisati ka kolm renessanssportaali. Lõvimaskarooniga kaunistatud peaportaal asus hoone fassaadil, kaks väiksemat siseportaali asusid vestibüüli külgseintes.
18. sajandil lisati peahoonele pikad ühekorruselised tiibhooned.
Teise maailmasõja järel kuulus mõisakompleks Nõukogude sõjaväele. 1993. aasta tulekahju järel jäi peahoone varemeisse, külgtiivad olid seda olnud juba varem. 2001–2002 toimusid hoone tagaküljel suured varingud. 2000. aastal purustasid vandaalid peaportaali lõvimaskarooni ning 2002 murti välja ja varastati külgportaalid.
Mõisa kõrvalhoonetest on mõned säilinud ümberehitatud kujul.
Biomeditsiinitehnika

Biomeditsiinitehnika ehk biotehnika (inglise "biomedical engineering," "bioengineering") on tehnikateaduste rakendamine meditsiinis ja bioloogias.
Biomeditsiinitehnika valdkonda kuuluvad näiteks ultraheliuuringute tulemuste esitused arvuti ekraanil ja tehiselundite ning proteeside loomine.
Tänapäeva biomeditsiinitehnika põhineb suures osas elektroonika ja infotehnoloogia laialdasele kasutamisele. Vastavalt on elektroonikas olemas spetsialiseerumise meditsiinielektroonika või biomeditsiinielektroonika haru.
Meditsiinifüüsikat käsitletakse tihti eraldi või ka biomeditsiinitehnika ühe haruna.
Laiemalt võttes kuuluvad biomeditsiinitehnika alla kõik bioloogias ja meditsiinis kasutatavad seadmed (meditsiiniseadmed).
Terminina pole "biotehnika" eesti erialases keeleruumis levinud, küll aga on kasutusel termin biotehnoloogia.
Miilu

Miilu ehk Davidi hirv ("Elaphurus davidianus") on hirvlaste sugukonda kuuluv imetaja.
Miilu on esindatud ka Tallinna loomaaias.
Tallinn-Sadama raudteejaam

Tallinn-Sadama raudteejaam oli raudteejaam Tallinna Kesklinnas kitsarööpmelisel Tallinna–Viljandi raudteeliinil. 
Raudteejaama kohta kasutati 20. sajandi alguses ka nime "Tallinn-Sadam jaam", vanadel kaartidel leidub nimekujusid (saksa keeles) "Reval-Hafenbahnhof" ja "Felliner Bhf.II", (vene keeles) "Revel-Gavan", samuti "Willjandi Waksal II".
Jaamahoone.
Tallinn-Sadama raudteejaama vaksal asus Narva maantee ja Tuukri tänava vahelisel (praegusest Tallinna Ülikoolist veidi kirdes asuval) alal, praeguse Tuukri tänav 58 hoone kohal. Jaamahoone lammutati 1980. aasta suveolümpiamängude olümpiaregati eel 1979. aastal. Jaamas asunud vaksalihoone sarnanes Tallinn-Väikse jaama hoonega: mõlemad olid kahekorruselised paekivist jaamahooned koos varikatuse ja veetorniga.
Suur osa Tallinn-Sadama jaamakompleksist, sealhulgas vaksali peahoone, lammutati, kui Pedagoogikaülikooli laiendati ning selle lähedale Tuukri ja Nafta tänavale ehitati uusi hooneid. 2020. aastateni on säilinud üks laohoone – Tallinn-Sadama jaama ait Tuukri tänava ääres.
Kitsarööpmelised raudteeliinid Tallinnas.
Tallinna sisenenud Tallinna–Viljandi raudteeliin hargnes Liiva raudteejaamas Liiva–Vääna raudteeks ja Liiva–Tallinn-Sadama raudteeks. 
3,7 kilomeetri pikkune kitsarööpmeline raudteeharu Tallinn-Sadam – Tallinn-Väike avati 1901. aasta 1. augustil.
Tallinna–Viljandi raudteeliin kulges Tallinn-Väikse raudteejaamast viaduktiga üle Tallinna–Narva laiarööpmelise raudtee, edasi Siselinna kalmistute vahelt praeguse Tallinna bussijaama juurde, edasi Odra tänava kõrvalt üle Tartu maantee ning linnamajade vahel kurseerides jõudis ta Narva maanteele Kadrioru juures Vesivärava tänava kohal. Vesivärava tänava juures ristus kitsarööpmeline raudtee just enne Tallinn-Sadama jaama Narva maantee ja Tallinna trammiteega. Narva maantee ääres on alles 1910. aastal ehitatud väikese torniga paekivist hoone. Edasi kulges raudtee Tallinna sadamasse (laiarööpmeline raudtee oli kitsarööpmelisest raudteest eraldi ja tuli sadamasse Balti jaama kaudu).
Jaamad ja peatused raudteeliinil: 
1913. aastal avati Liiva raudteejaamast hargnenud Nõmme-Väike ja Vääna vaheline raudteeliin, mis esialgu oli sõjalise otstarbega (Peeter Suure Merekindluse kindlusraudtee). 1933. aastal anti raudteeliin üle EVR-le. Raudteeliin suundus üle laiarööpmelise Tallinna–Keila–Haapsalu raudtee ja lõppes Väänas.
Seotud raudteeliinid.
Tallinn-Sadama raudteejaamast algasid ja lõppesid
Jaotumus

Jaotumus ehk territoriaalstruktuur on liigi isendite paiknemine koosluses.
Jaotumus võib olla kas regulaarne ehk korrapärane või rühmitine ehk kogumiline ehk agregatiivne või nende kahe vahepealne – juhuslik jaotumus.
Kuupsatelliit

Kuupsatelliit () on üks kosmoseuurimise jaoks mõeldud minitehiskaaslase tüüp, mille ruumala on täpselt üks liiter. Mõõtudelt on see 1×1×1 dm ja kogumass ei tohi ületada 1,33 kilogrammi. Selliste mõõtudega tehiskaaslast nimetatakse 1U-satelliidiks.
Esimesed kuupsatelliidid saatis kosmosesse 2003. aasta juunis Venemaa äriettevõte Eurockot, mis tegelebki satelliitide orbiidile saatmisega. 2012. aasta augusti seisuga on orbiidil umbes 75 kuupsatelliiti.
Esialgu ei olnud kuupsatelliidid mõeldud standardiks, kuid aja jooksul ta siiski muutus "de facto" standardiks.
2004. aasta seisuga maksis kuupsatelliidi valmistamine koos ülessaatmisega laias laastus 65 000 – 80 000 USA dollarit. See on suhteliselt väike summa võrreldes varasemate tehiskaaslastega, mis on jõukohane juba ka ülikoolidele ja eraettevõtetele. Enamik kuupsatelliite ongi valminud teadusasutustes, aga neid on valmistanud isegi suurte tehiskaaslaste tootja Boeing.
26. juulil 2006 saadeti ühe kanderaketiga välja 11 ülikooli ja eraettevõtte 14 kuupsatelliiti. See on suurim arv kuupsatelliite, mis on seni korraga välja saadetud. Start ebaõnnestus ja rakett hävis selle käigus koos kõigi kuupsatelliitidega. Hävinud kuupsatelliidid olid valmistatud muuhulgas Egiptuses, Itaalias, Lõuna-Koreas, Norras ja USA-s ning see kandis Valgevene läbi aegade esimest kuupsatelliiti.
Eestis valmistatud tehiskaaslane ESTCube-1 on 1U-satelliit. Enamik satelliite ehitatakse haridusasutustes, kuid ka paljud äriettevõtted on kuupsatelliite valmistanud. Kuupsatelliidi vorming on populaarne ka amatöörraadioside harrastajate seas.
Olemas on veel 2U- (2×1×1 dm) ja 3U- (3×1×1 dm) versioone.
Öko-

 
Öko- (omadussõnast ökoloogiline) on eesliide, mis algupäraselt oli viljakas sõnamoodustusosa paljudes keskkonnatermineis (eriti ökoloogiaga seonduvais), kuid hiljem on eesliidet kasutatud ka nendes termineis, mille seotus keskkonnaga on kaudne (ökoloogiline kasvatus). 
Eesliide "öko-" tuli kasutusele 1970. aastail.
Little Britain

"Little Britain" on Suurbritannia aastatel 2003–2006 valminud sketšisari.
Peaosades on David Walliams ja Matt Lucas.
Sari sai järje "Little Britain USA" 2008. aastal.
Ökosfäär

Ökosfäär (inglise "ecosphere") on maa ökosüsteemide kogum.
Ridala kirik

Ridala Püha Maarja Magdaleena kirik on kirik Lääne maakonnas Haapsalu linnas Kolila külas. Seda peetakse Eesti ala üheks vanimaks pühakojaks. 
Kirik on ehitatud 13. sajandil, 2010. aastal peeti kiriku 740. aastapäeva.
Kirikut kasutab Ridala Püha Maarja Magdaleena kogudus.
Loomaökoloogia

Loomaökoloogia ehk zooökoloogia on teadus, mis uurib loomade (üksikisendite ja populatsioonide) ajalooliselt kujunenud vastastikuseid suhteid ja keskkonnaseoseid. 
Loomaökoloogia tähtsamad harud on toitumis- ja sigimisökoloogia.
Aviva Stadium

Aviva Stadium on Iirimaal Dublinis asuv jalgpallistaadion. Aviva Stadium on Iirimaa jalgpallikoondise kodustaadion.
Staadion sai valmis 2010. aastal.
Giovanni Trapattoni

Giovanni Trapattoni (sündinud 17. märtsil 1939 Cusano Milaninos Itaalias) on Itaalia jalgpallitreener ning endine jalgpallur.
Aastatel 1959–1971 mängis Trapattoni AC Milanis.
Aastatel 2008–2013 töötas Trapattoni Iirimaa jalgpallikoondise peatreenerina. Ta on olnud muu hulgas Juventuse, Milano Internazionale, Müncheni Bayerni, Lissaboni Benfica ja Itaalia jalgpallikoondise peatreener.
Shay Given

Séamus John James Given (ka Shay Given; sündinud 20. aprillil 1976 Liffordis) on Iirimaa endine jalgpallur, väravavaht.
Given on mänginud järgmistes klubides: Blackburn Rovers, Swindon Town, Sunderland, Newcastle United, Manchester City, Aston Villa, Middlesbrough ja Stoke City.
Iirimaa jalgpallikoondisse kuulus Given aastatel 1996–2016.
Martna kirik

Martna Püha Martini kirik on kirik Lääne maakonna Lääne-Nigula valla Martna külas.
Kirikut kasutab Martna Püha Martini kogudus.
Juulis 2005 lõppes kiriku altariruumis välja tulnud kolme kihi keskaegsete maalingute restaureerimine. Maalingud tulid välja 2004. aasta sügisel.
Kirik sai uue tornikella augustis 2011.
Amuuri leopard

Amuuri leopard ("Panthera pardus orientalis") on pantri perekonda kuuluv leopardi alamliik.
Amuuri leopard on kriitilises seisundis liik ning looduses on ta väljasuremise äärel. IUCNi punase nimestiku järgi elas 2007. aastal vabas looduses Edela-Primorje regioonis 14–20 täiskasvanud isendit ja 5–6 noort isendit. Amuuri leopardi liigikaitse programmi ALTA andmete järgi elab looduses 30–35 isendit. Selle liigi puhul räägitakse palju nende loodusesse taasasustamisest, kasutades selleks loomaaia loomi.
Tallinna Loomaaia amuuri leopardid Darla (sündinud 2004 Berliinis) ja Freddi (1995–2016) on andnud aastatel 2008–2014 viis pesakonda järglasi (kokku 12 kutsikat). Tallinna loomaaia amuuri leopardide ekspositsioonis elavad veel kaks amuuri leopardi: emasloom Muusi, kes on Darla järeltulija (sündinud Tallinna loomaaias 2014), ja isasloom Alexei (sündinud 2014 Inglismaal Twycrossi loomaaias, saabus Tallinna 2016).
Levila.
Veel 20. sajandi alguses asustas Amuuri leopard Venemaa Kaug-Ida Primorje piirkonda, Hiina kirde- ja Põhja-Korea põhjaosa. Sajandi jooksul vähenes selle liigi arvukus tohutult ning 21. sajandi alguseks on teada, et amuuri leopardi võib kohata vaid väikesel maa-alal Edela-Primorjes.
Välimus.
Amuuri leopard on teistest leopardi alamliikidest kõige enam eristunud. Tema keha katab pehme ja suhteliselt pikk (seljal 30–50 mm, kõhu all 70 mm) kollakasoranž karvastik, millel on tumeneva keskosaga rosetid. Roseti suurus on 5×5 cm ja nende vahed on kuni 2,5 cm.
Isaste tüvepikkus on 107–136 cm, saba pikkus 82–90 cm ja kehamass 32–48 kg. Emasloomad on kergemad, 25–43 kg.
Elupaik.
Amuuri leopard asustab mägitaiga piirkondi, kus seedermänni- ja laialehiste puude segametsad vahelduvad nulumetsadega.
Greimase semiootikakeskus

A. J. Greimase semiootika ja kirjandusteooria keskus ("A. J. Greimo semiotikos ir literatūros teorijos centras"; varasem nimi 'Greimase semiootika õppe ja uuringute keskus') on õppe- ja uurimiskeskus Vilniuse Ülikoolis. 
Keskus on nimetatud Leedust pärit semiootiku Algirdas Greimase järgi. Keskus loodi 1992. aastal. Alates 2005. aastast on keskuse korraldada semiootika magistriõpe.
Keskust on juhatanud Saulius Žukas (1992–2003), Dalia Satkauskytė (2003–2007), Kęstutis Nastopka (2007–2008), Arūnas Sverdiolas (2008–). Alates aastast 2020 on juhataja Irina Melnikova.
En passant

En passant on olukord males.
Kui algseisus asuv ettur käib edasi kahe välja võrra, läbides seejuures vastase etturi tulejoones asuva välja, võib vastane oma etturiga selle etturi oma järgmisel käigul lüüa, nagu oleks ettur käinud edasi vaid ühe välja võrra.
Arthur Compton

Arthur Holly Compton (10. september 1892 Wooster – 15. märts 1962 Berkeley) oli Ameerika Ühendriikide füüsik.
Compton lõpetas 1913. aastal Woosteri ülikooli füüsika erialal ning sai 1916. aastal Princetoni ülikoolist doktorikraadi.
1918. aastal hakkas ta uurima röntgenikiirguse hajumist. 1922. aastal Saint Louise Washingtoni ülikoolis töötades avastas ta, et röntgenikiirguse hajumisel elektronilt kiirguse lainepikkus suureneb. See näitas, et kiirguse käitumist ei saa seletada laineteooriaga, vaid peab kasutama kvantteooriat. Nähtus nimetati Comptoni efektiks.
Arthur Comptoni vend Karl Taylor Compton oli samuti füüsik, aastatel 1930–1948 Massachsettsi Tehnoloogiainstituudi president. Teine vend Wilson Martindale Compton oli majandusteadlane ning Washingtoni osariigi ülikooli president.
Alo Kõrve

Alo Kõrve (sündinud 2. detsembril 1978) on eesti näitleja. 
2002. aastal lõpetas ta Eesti Muusikaakadeemia Kõrgema Lavakunstikooli (20. lend). Samast aastast töötab Tallinna Linnateatri näitlejana.
Isiklikku.
Alo Kõrve abikaasa on Tallinna Linnateatri näitleja Hele Kõrve. Neil on tütred Roosi (2009) ja Kirsi (2012).
Mauri Saarivainio

Mauri Kalevi Saarivainio (hüüdnimega "Maukka"; sündinud 15. november 1945 Iisalmis) on Soome endine poksija.
Saarivainio sai Soome meistrivõistlustel I kergekeskkaalus (kuni 63,5 kg) aastatel 1966–1967 II koha ja 1968. aastal III koha ning II kergekeskkaalus (kuni 67 kg) 1951. aastal II koha.
Saarivainio osales ühe korra Eesti NSV – Soome sõpruskohtumistel ja kaotas oma matši 1969. aasta täiendaval sõpruskohtumisel.
Saarivainio osales 1968. aasta México olümpiamängude poksivõistlustel II kergekeskkaalus (kuni 67 kg), kuid kaotas oma kohtumise I ringis hilisemale 1972. aasta Müncheni olümpiamängude poksivõistluste olümpiavõitjale Dieter Kottyschile (Lääne-Saksamaa) ja jäi edasisest medaliheitlusest välja.
Pekka Viippo

Pekka Ilmari Viippo (sündinud 27. märtsil 1960 Forssas) on Soome endine poksija ja veterankergejõustiklane (kuulitõukaja).
Viippo oli poksis kokku kuuekordne Soome meister üliraskekaalus (üle 91 kg) aastatel 1985–1990 ning sai raskekaalus (üle 81 kg) aastatel 1981–1982 II koha.
Viippo tegeles hiljem veteranide klassis kergejõustikuga. Ta võitis veteranide maailmameistrivõistlustel kergejõustikus Lahtis 2009. aastal üle 45-aastaste vanuserühmas kuulitõukes hõbemedali, kuid jäi sellest pärast dopingutarvitamise selgumist ilma ja sai 2-aastase võistluskeelu.
Jarno Rosberg

Jarno Rosberg (sündinud 28. aprillil 1981 Tamperes) on Soome poksija. Ta pidas harrastajana kokku 150 kohtumist. 
Rosberg oli kokku kahekordne Soome meister – raskekaalus (kuni 91 kg) aastatel 2001 ja 2005. Ta sai Soome meistrivõistlustel II koha I keskkaalus (kuni 71 kg) 1999. aastal, üliraskekaalus (üle 91 kg) 2004. aastal ning raskekaalus (kuni 91 kg) aastatel 2006-2007.
Rosberg osales ühe korra Eesti – Soome maavõistlustel poksis ning võitis oma kohtumise 2005. aastal.
Rosberg jätkas veebruarist 2008 poksimist elukutselisena. Ta on pidanud (seisuga 23. september 2011) kokku 12 kohtumist ja on võitnud neist 11 (neist 4 nokaudiga) ning 1 kohtumise tulemus on Rosbergi dopingutarvitamise tõttu jäänud otsustamata. Tema mänedžer on endise tuntud poksija Olli Mäe poeg Pekka.
Setumaa Eesti Üliõpilaste Selts

Setumaa Eesti Üliõpilaste Selts oli Tartu Ülikooli juures tegutsenud eesti segaselts.
Selts asutati vastukaaluks venelastest koosnenud Petserimaa Üliõpilaste Seltsile. Selts registreeriti 12. veebruaril 1926, lõpetamine registreeriti ülikooli valitsuse poolt 18. märtsil 1927.
Enteroviirus

Enteroviirus (ladina keeles "Enterovirus") on pikornaviiruste ("Picornaviridae") sugukonda kuuluv viiruste perekond. 
Klassifikatsioon.
Enteroviirusel klassifitseeritakse tänapäeval mitmeid liike ja serotüüpe: 
Patoloogia.
Enteroviiruste perekonda kuuluvad liigid võivad tekitada loomadel (sh inimestel) mitmeid enteroviirusinfektsioone: seedekulgla- ja hingamisteede haigusi.
Korporatsioon Kungla

Korporatsioon Kungla oli Tartu Ülikooli üliõpilaste eesti meeskorporatsioon aastatel 1924–1927.
Korporatsioon registreeriti 11. aprillil 1924 Tartu Ülikooli nõukogus. 
Korporatsiooni värvid olid must, violett ja valge.
Pärast 17. oktoobril 1926 korporatsiooni liikmete poolt toimunud kallaletungi Korporatsioon Ugala liikmetele nõudis Eesti Korporatsioonide Liit Kungla sulgemist. 17. detsembril 1926 kohustas Tartu Ülikooli valitsus Kunglat oma tegevust lõpetama. Tegevus lõpetati 7. veebruaril 1927, mille Tartu Ülikooli valitsus 11. veebruaril 1927 teadmiseks võttis. 
Eduard Kubo heideti ülikoolist välja üheks ning Tõnis Kolk ja Valter Juhanson pooleks aastaks, teistele üliõpilastele määrati noomitus, korporatsioon Kungla liikmetel keelati osaleda uute üliõpilasorganisatsioonide asutamises, korporatsioon Ugalale tehti märkus.
2012. aasta jalgpalli Euroopa meistrivõistluste valikturniir

2012. aasta jalgpalli Euroopa meistrivõistluste valikturniiri peeti, et välja selgitada riigid, kes osalevad 2012. aastal Poolas ja Ukrainas peetaval EM-il. Mängud toimusid 2010. ja 2011. aasta jooksul.
Valikurniiril jaotati meeskonnad üheksasse alagruppi. Kuus nendest olid kuueliikmelised ning ülejäänud 3 alagruppi olid viieliikmelised. Iga riigi esinduskoondis mängis iga vastasega oma alagrupis nii kodus kui ka võõrsil. Iga alagrupi võitja teenis pääsme finaalvõistlusele, samuti teenis pääsme parim teise koha omanik. Ülejäänud kaheksa teise koha saanud koondist loositi paaridesse, kust pääsevad finaalvõistlusele meeskonnad, kes edestavad vastast kahe mängu kokkuvõttes.
Alagruppidesse paigutamine.
Meeskonnad jagati tugevusgruppidesse vastavalt nende UEFA rahvuskoondiste koefitsiendile alates 2006. aasta seisuga. Hispaania määrati koefitsienti arvestamata tiitlit kaitseva meeskonnana tugevaimaks, kuigi nad oleksid seda olnud ka koefitsienti arvestades. Koefitsiendi moodustamisel arvestati:
51 meeskonda jagati kuude tugevusgruppi, millest moodustati Varssavis 2010. aasta 7. veebruaril üheksa alagruppi:
Enne alagruppidesse jagamist kinnitas UEFA komitee, et poliitiliste lahkarvamuste tõttu ei sattu Armeenia ja Aserbaidžaan (Mägi-Karabahhi konflikt) ning ka Gruusia ja Venemaa (Lõuna-Osseetia konflikt) ühte ja sama gruppi. Armeenia ja Aserbaidžaan aga loositi mõlemad A-alagruppi ning UEFA oli sunnitud Armeenia koondise paigutama B-alagruppi, sest riigid keeldusid eelmistel EM-i valikmängudel üksteise vastu mängimast.
Paremusjärjestus viigi korral.
Kui kahel või rohkem meeskonnal oli alagrupis võrdselt punkte, siis kasutati nende paremusjärjestuse selgitamiseks järgmisi kriteeriume:
Alagrupi turniir.
Alagrupi mängud toimusid järgnevatel kuupäevadel:
Alagrupis teiseks tulnud meeskondade järjestamine.
Parim teise koha saanud meeskond pääses automaatselt finaalturniirile, ülejäänud pidasid paarides "play-off"-kohtumisi. Kuna mõned alagrupid koosnesid kuuest meeskonnast ja mõned viiest, siis paremusjärjestuse arvestamisel ei arvestatud kuuendale kohale tulnud meeskondadega mängitud mängude tulemusi ehk kokku arvestati kaheksa mängu tulemusi.
Paremusjärjestus viigi korral
Kui kahel või rohkem alagrupis teise koha saanud meeskondadel olid võrdsed punktid, siis nende asetamisel kasutati järgmisi kriteeriume:
Alagrupis teise koha saanud meeskondade lõplik järjestus
Lisavalikturniir.
Lisavalikturniir peetakse paarides "play-off"-formaadis. Esimese ringi mängud peetakse 11. novembril ning teise ringi mängud 15. novembril. Võitjad, kes selgitatakse kahe mängu kokkuvõttes väravate vahega, saavad pääsme finaalvõistlusele. 
Paaridesse loosimine.
Loosimine toimus 13. oktoobril 2011 Poolas, Krakówis. Loosimise käigus määrati ära nii paarid kui ka kodumängude ja võõrsil mängude ajad. Meeskonnad jagati UEFA koefitsiendi alusel kahte tugevusgruppi: nn asetatud ja asetamata.
Meeskondade koefitsiendi arvutamisel arvestati:
Meeskonnad asetati järgmiselt:
Fraternitas Ucuensis

Fraternitas Ucuensis oli Balti Ülikooli juures tegutsenud eesti meeskorporatsioon.
Korporatsioon asutati 3. oktoobril 1948 ja registreeriti Balti Ülikooli senati juures Eesti Meesüliõpilaste Intiimorganisatsioon Uku nime all, kuna kuni 1949. aastani ei lubatud korporatsiooni nime kasutada. 
Balti Ülikool suleti 1949. aastal, viimane korporatsiooni üritus Saksamaal peeti Lübeckis 19. novembril 1949. Enamik liikmeid asus USA-sse, kus kooskäimise kohaks sai New York. 1. detsembril 1961 sai korporatsioon Eesti Korporatsioonide Liidu liikmeks.
Lipukiri: Isamaa, vabadus, teadus
Värvid: must, valge, sinine.
Silicon Power

Silicon Power (Silicon Power Computer &amp; Communications Inc.) on mälukaartide, USB-mälupulkade, kaardilugerite, DRAM-moodulite ja väliste kõvaketaste tootja.
2008. aastal võitis Silicon Power Taiwani auhinna National Outstanding Small &amp; Medium Enterprise Award väljapaistvate edusammude eest. Firma on pälvinud Taiwani auhindu aastail 2009, 2010 ja 2011.
Ajalugu.
Silicon Power asutati aastal 2003. Samal aastal loodi Silicon Poweri bränd. 2006. aastal alustati pliivaba tootmist. 2011 sisenes firma Taiwani börsile.
Firma peakontor asub Taipeis, alates 2005. aastast on loodud harukontorid Balkanile, Hollandisse, Jaapanisse, Venemaale (nüüd suletud), Hiinasse, Indiasse ja USA-sse.
KVN

KVN (vene keeles КВН ehk "Клуб весёлых и находчивых", 'Lõbusate ja leidlike klubi') on huumoritelesaade ja -mäng, milles osalevad erineva suurusega rühmad, kes esitavad ettevalmistatud stseene, improviseerivad vastuseks žürii ja vaatajate küsimustele jne. Mäng on väga populaarne Venemaal ja venelaste seas kogu maailmas.
Eesti Naisüliõpilaste Selts Ahava

Eesti Naisüliõpilaste Selts Ahava oli Tartu Ülikooli juures tegutsenud naisüliõpilaste selts.
Selts asutati ENÜS Ilmatarist lahkunud 12 liikme poolt ja registreeriti Tartu ülikooli nõukogus 11. aprillil 1924.
Selts likvideeriti tegevliikmete ja vilistlaste koosoleku otsusega 2. novembril 1930, mille kinnitas Tartu Ülikooli valitsus 28. novembril 1930.
Seltsi vilistlaskogu tegutses aastail 1929–1936.
Välismärke ei kantud.
Haltoni linnus

Haltoni linnus asub endises Haltoni külas, mis praegu on osa Runcorni linnast Cheshire'i krahvkonnas Inglismaal. Linnus asub liivakivist kõrgendiku (Haltoni künka) otsas. See on I kategooria inglise pärandkultuuri objektide nimekirjas ning kaitsealune ehitis.
See oli 11.–14. sajandil Haltoni parunite asukoht ning läks pärast seda Lancasteri hertsogkonna valdusse. Seda piirati kaks korda Inglismaa kodusõjas, mistõttu ehitise olukord halvenes. 18. sajandil ehitati endise väravaehitise asemele kohtuhoone. Tänapäeval on linnus varemetes, endises kohtuhoones tegutseb hotell.
Ajalugu.
Kuigi tõendeid pole, on tõenäoline, et Haltoni küngas oli asustatud juba esiajal. Pärast normannide vallutusi 11. sajandil lõi esimene Chesteri krahv Haltoni paruni tiitli. Esimene parun oli Nigel Cotentinist ning üsna kindlalt lasi ta künkale ehitada puust linnuse. Tõenäoliselt asendati puitehitis 12. sajandil kohalikust liivakivist linnusega. 
Usutakse, et 1207. aastal külastas linnust kuningas John Maata ja annetas kabeli ülalpidamiseks 5 naela. Kindlasti külastas linnust Edward II kolme päeva vältel 1323. aasta novembris.
Kui 15. parun Henry Bolingbroke sai Inglismaa kuningaks (Henry IV), läks linnus Lancasteri hertsogkonna valdusse.
Varaseimad ehitustegevust kirjeldavad dokumendid näitavad, et 15.-16. sajandil täiustati ehitist pidevalt. 15. sajandi keskel ehitati uus väravatorn. Ei ole tõendeid linnuse osalemisest Rooside sõjas, kuid 1609. aastal märgitakse, et ehitis oli umbes sellal hakanud lagunema.Tudorite võimu ajal kasutati ehitist rohkem vangla, haldus- ja kohtuhoonena kui kindlusehitisena. 1580–1581 määrati see vanglaks neile, kes keeldusid katoliikluse asemel anglikaani kirikusse astumast, kuid ei ole tõendeid selle otsuse täideviimisest.
Inglismaa kodusõja puhkedes piirati linnust kahel korral (1643 ja 1644). 1646. aastal otsustati, et Haltoni linnusel ei ole tulevikus enam sõjalist funktsiooni. 1650. aastaks oli linnus varemetes.
Ehitise seisukord halves, kuigi väravaehitist kasutati kohtuhoonena. 1728. aastal rentis linnuse George Cholmondeley, teine Cholmondeley krahv. 1737. aastal ehitati keskaegse väravaehitise asemele uus kohtuhoone. 1792. aastaks oli hoone halvas seisukorras ning oli leitud raha selle remontimiseks, kuigi raha allikas on teadmata. Kohus tegutses hoones kuni 1908. aastani.
1800. aasta paiku lisati linnuse idakülje varemetele kolm dekoratiivseina, et muuta ehitist muljetavaldavamaks. Üks nendest seintest lammutati 1906. 1977. aastal rentis linnuse Haltoni "borough" nõukogu. 1986–1987 teostati seal väljakaevamisi.
Tänapäeval on linnus jätkuvalt Lancasteri hertsogkonna omand, seda haldab Norton Priory Museum. Linnus avatakse mõnikord külastajatele ning tulevikus on plaanis seda sagedamini teha. Müürid on varemetes, kuid ümbritsevad veel täielikult linnuseõue. Linnuse juurest avaneb kaugvaade igas suunas.
Tasujad

"Tasujad" (originaalis "The Avengers") on 2012. aastal valminud USA mängufilm superkangelaste meeskonnast Tasujad. Filmi lavastas Joss Whedon.
Linateos põhineb samanimelisel koomiksil (Marvel Comics). Superkangelastest on filmis Raudmees, Hulk, Thor ja Kapten Ameerika.
Pimeduse rüütli taastulek

"Pimeduse rüütli taastulek" (inglise keeles "The Dark Knight Rises") on 2012. aastal valminud Ameerika Ühendriikide mängufilm superkangelasest Batmanist, mille režissöör on Christopher Nolan. Bruce Wayne'i kehastab Christian Bale. Peetakse mõnede kriitikute hinnangul üheks kõigi aegade parimaks filmiks